CELEX: 62021TN0531
Language: et
Date: 2021-08-31 00:00:00
Title: Kohtuasi T-531/21: 31. augustil 2021 esitatud hagi – QN versus komisjon

15.11.2021   
            
            
               ET
            
            
               Euroopa Liidu Teataja
            
            
               C 462/47
            
         
      31. augustil 2021 esitatud hagi – QN versus komisjon
      (Kohtuasi T-531/21)
      (2021/C 462/56)
      Kohtumenetluse keel: inglise
      
         Pooled
      
      
         Hageja: QN (esindajad: advokaadid L. Levi ja N. Flandin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja otsus jätta hageja edutamata, mis nähtub 12. novembril 2020 avaldatud haldusteatajast nr 32-2020, millega 2020. aasta edutamine lõpetati ja milles avaldati edutatud isikute nimekiri, mis hageja nime ei sisalda;
               
            
                  —
               
               
                  tühistada vajalikus ulatuses kostja 1. juuni 2021. aasta otsus, millega hageja kaebus edutamata jätmise otsuse peale rahuldamata jäeti;
               
            
                  —
               
               
                  mõista välja hüvitis hagejale tekitatud mittevaralise kahju eest;
               
            
                  —
               
               
                  kohustada kostjat Üldkohtu kodukorra artikli 89 kohaselt esitama edutamise ühiskomitee anonüümseks muudetud protokoll ning personali keskkomitee ja maksunduse ja tolliliidu peadirektoraadi peadirektori esindajate kohtumise protokoll;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt on rikutud personalieeskirjade artiklit 45 ja komisjoni 16. detsembri 2013. aasta otsuse C(2013) 8968 final artikli 4 lõiget 1.
               
            
                  2.
               
               
                  Teise väite kohaselt on rikutud võrdse kohtlemise põhimõtet, Euroopa Liidu põhiõiguste harta artikli 41 lõiget 1 ning objektiivsuse ja erapooletuse põhimõtet.
               
            
                  3.
               
               
                  Kolmanda väite kohaselt on rikutud põhjendamiskohustust ja Euroopa Liidu põhiõiguste harta artikli 41 lõiget 2 koostoimes ELTL artikli 296 lõikega 2.